
Adran 1: Cyd-destun a Phwrpas
· Cyflwyniad
· Nod
· Pam mae’n bwysig i trosglwyddo yn effeithiol
Adran 2: Beth yw Pwyntiau Trosglwyddo?
· Y plentyn unigryw
· Cyfathrebu effeithiol a gweithio mewn partneriaeth
Adran 3: Datblygiad Niwroleg a Dysgu
· Strwythur a Datblygiad y’r ymennydd
Adran 4: Gweithgareddau Trosglwyddo
· Ymweliadau
· Rhannu digwyddiadau a gwybodaeth
· Ymarfer trosglwyddo
Adran 5: Trosglwyddo'n effeithiol o'r Cylch i’r Dderbynfa
· Cyfathrebu effeithiol a gweithio mewn partneriaeth
· Cwricwlwm a darpariaeth barhaus
Adran 6: Rhestr Cyfeirnodi




Adran 1: Cyd-destun a Phwrpas
Prif nôd y llawlyfr hwn yw darparu arweinyddiaeth ar gyfer yr holl ymarferwyr blynyddoedd cynnar yn seiliedig ar drawsnewid effeithiol sy'n cefnogi plant a'u teuluoedd yn ystod y broses bwysig yma yn ei bywydau. 
Felly, dyma lawlyfr sydd yn sôn am y pwysigrwydd o gynnwys gweithgareddau trosglwyddo tu fewn i'r ysgolion yn enwedig y blynyddoedd cynnar a sut mae datblygiad niwroleg plentyn yn effeithio arnynt. Yn ogystal ag hyn mae’n cynnwys y pwysigrwydd o rieni ac athrawon o weithio efo’r plant i helpu’u haddysgu o fewn ffordd sydd yn cyrraedd anghenion y plentyn. Disgwylir bod yr anghenion ar gyfer pob plentyn a theulu yn cael eu hystyried a'u cynllunio ar y cyd yn ystod y cyfnodau pwysig hyn gan y ddau'r darparwyr cyn-ysgol a'r ysgol. Mae’n bwysig gwrando ar farn y rhiant ar athro cynt gan ei bod yn gwybod y plentyn yn fwy cyn iddo symud i’r dosbarth newydd. Gall y wybodaeth yma helpu athrawon dod i adnabod y disgyblion fel unigolion. Wrth gymryd y wybodaeth yma o’r rhieni ar athrawon blaenorol mae’n galluogi’r plant i deimlo’n ddiogel, yn hyderus i ddod i’r afael â'r heriau sydd o'i blaenau. 
Mae Fabian a Dunlop (2006) yn dweud mai dechrau'r ysgol gynradd wedi cael ei ystyried fel un o'r rhai trawsnewidiadau pwysicaf ym mywyd plentyn a her fawr o blentyndod cynnar. Felly wrth edrych ar ddatganiad Fabian a Dunlop lle maent yn pwysleisio ar bwysigrwydd o’r trawsnewidiad yma mae’n rhaid gwneud yn siŵr ei fod yn un positif i’r disgyblion. Wrth wneud y trawsnewidiad yma yn un positif mae'n galluogi’r plant cael profiad da o’r ysgol sydd wedyn yn cael effaith ar sut mae’r plentyn yn gweld yr ysgol. 




Adran 2: Beth yw Pwyntiau Trosglwyddo?
Pwyntiau trosglwyddo, dyma le mae plentyn yn symud o un dosbarth i un arall neu lle mae plentyn yn dechrau’r ysgol am y tro gyntaf, mae bron pob plentyn yn ei bywyd yn mynd trwy bwynt trosglwyddo. Pwyntiau trosglwyddo pwysicaf yn fywyd plentyn yw pryd mae’n dechrau ysgol am y tro cyntaf, neu’r symudiad o’r babanod i gyfnod allweddol un ac yna i gyfnod allweddol dau, ac yn hun lle mae disgyblion blwyddyn chwech yn symud i’r ysgol uwchradd. Mae’r pwyntiau yma yn bwysig o fewn bywyd plentyn gan os fydd y trosglwyddiad yn un da mae’n mynd i gael effaith a dylanwad da ar yr unigolyn, ond os mae’n drosglwyddiad gwael mae’n mynd cael effaith negyddol arnynt lle byddant yn gweld yr ysgol yn lle gwael. Mae’r pwyntiau trosglwyddo yma yn gallu cael ei hwyluso wrth gynnwys y gweithgareddau trosglwyddo yma y mae’r llawlyfr yma yn ei chynnwys. Wrth ddilyn y gweithgareddau yma yn eich ysgol chi mae’n gwneud y trosglwyddiad yn hawdd ac yn hwylus i’r plant ac mae’n rhoi’r cyfle i’r athrawon ddod i nabod yn blant yn unigol.
Yn ôl (Mooney, 2013, t.16) dywedodd Dewey “True education comes through the stimulation of the child’s powers by the demands of the social situations in which he finds himself” credaf Dewey bod plant yn dysgu orau pan fyddant yn rhyngweithio â phobl eraill sy'n gweithio ochr yn ochr ag yn gydweithredol â chyfoedion ac oedolion. Mae yna bwysigrwydd fod athrawon yn gweithio wrth ochr efo’r disgyblion a rhieni sydd yn ei galluogi’r plant cael yr addysg gorau. Cyn i bob plentyn mynd trwy’r proses o drosglwyddo mae rhaid i’r athrawes flaenorol ysgrifennu darn unigryw ar bob plentyn. Darn fydd yn cynnwys pa fath o gymeriad yw’r plentyn, beth yw ei hoff bethau i wneud yn siŵr pan fydd yn newid dosbarth bod efallai gem neu rywbeth maent yn ei hoffi yna i dal sylw’r plentyn. Sut mae’r plentyn cyfathrebu efo eraill ac un sydd yn bwysig i bob plentyn ac sydd yn gwneud yn unigryw yw’r ffordd gorau mae’r plentyn yn ei dysgu. Mae hyn y cefnogi erthygl dau ddeg wyth a dau ddeg naw yn hawliau’r plant i addysg a lle maent yn cefnogi, datblygiad personoliaeth, doniau a galluoedd meddyliol a chorfforol y plentyn i'w llawn botensial, datblygiad parch at rieni'r plentyn, ei hunaniaeth ddiwylliannol, ei iaith a'i hunan gwerthoedd, ar gyfer gwerthoedd cenedlaethol y wlad y mae'r plentyn yn byw ynddi (Unicef, 1989). Mae’n rhaid gwneud yn siŵr bod pob un plentyn yn cael chwarae teg wrth drosglwyddo i ddosbarth newydd.
Wrth edrych ar y plentyn unigryw mae’n rhaid gwneud yn siŵr bod gan yr athro dosbarth holl wybodaeth ar gyfer y plentyn, cefndir y plentyn, cred, man geni a llawer yn fwy gan fod rhaid gwneud yn siŵr bod y gwaith neu’r gweithgareddau mae’r plant yn cymryd rhan ynddo ddim yn amharu ar draws unrhyw un o rain. Enghraifft o hwn ydy dweud y weddi, efallai dydy’r gred maen nhw’n credu ynddo ddim yn gwneud yr un weddi a phawb arall, felly mae rhaid rhoi chwarae teg i’r plentyn i naill ai ddim cymryd rhan neu gael amser i wneud gweddi ei hun.













Adran 3: Datblygiad Niwroleg a Dysgu
Mae datblygiad niwroleg babanod yn cael effaith ar ei dysgu. Mae’r ymennydd yn dechrau datblygu ar ôl dau ddeg pum diwrnod o feichiogrwydd ac yn erbyn naw mis mae’r ymennydd wedi datblygu. Gan edrych ar Riley (2007) mae tystiolaeth yn dangos wrth i’r ymennydd dechrau datblygu mae’r wybodaeth sydd yn cael ei gofrestru gan y babi wedyn yn datblygu axons sydd yn gysylltiedig ag dyma le wedyn mae’r wybodaeth yn cael ei basio trwy’r ymennydd. Mae’n bwysig iawn i babi rhyngweithio efo’i rhieni a gwrthrychau gwahanol i ddatblygu a chyfoethogi’r axons yma yn yr ymennydd.  Wrth i blentyn cael ei chyflwyno i rywbeth newydd mae’n creu axon newydd ond, os mae’r plentyn yma ddim yn cael gafael neu’n cwrdd ar wrthrych yma eto mae’r axon yma yn yr ymennydd yn cael ei thorri i ffwrdd, enw ar hwn ydy “synaptogenesis” neu “pruning”. Ond unwaith mae’r ymennydd wedi creu axon newydd ac mae’r plentyn o fewn cyswllt efo person neu wrthrych yn aml mae’n galluogi’r ymennydd newid yn sgil dysgu neu mewn ymateb i newidiadau amgylcheddol.  Felly, mae’r ymennydd yn datblygu trwy ryngweithio a pherthnasau ac mae angen i blant cael y profiadau plentyndod yma i ddatblygu. 
Wrth i riant siarad â babi neu blentyn ifanc maent yn ymateb wrth chwerthin neu greu synau gwahanol. Ond mae’n bwysig i wneud hyn oherwydd wrth siarad efo plentyn ifanc mae’r wybodaeth yn cael ei gofrestru gan y plentyn sydd yn mynd i  helpu nhw i ddatblygu geirfa ei hun. Yn ôl Riley(2007) mae yna ymchwiliad sydd wedi cael ei greu sydd yn dangos bod gan ymennydd plentyn sydd yn dwy flwydd oed yr un nifer o egni ag sydd gan oedolyn ac yn ogystal â hyn mae gan blentyn sydd yn tair blwydd oed, ymennydd dwywaith yn fwy gweithredol nag ymennydd oedolyn. Mae hyn yn dangos taw dyma amser lle mae’r plentyn yn dysgu at ei fwyaf yn ei bywyd, felly fel oedolyn wrth gyfathrebu a defnyddio iaith sydd yn hafal i iaith plentyn ifanc fe fydd y plentyn yn dysgu llawer yn fwy na os does dim iaith yn cael ei siarad o amgylch.
Dim yn unig siarad efo plentyn sydd yn bwysig ond chwarae. Mae chwarae yn hanfodol i ddatblygiad oherwydd ei fod yn cyfrannu at les gwybyddol, corfforol, cymdeithasol, emosiynol plant a phobl ifanc. Mae chwarae hefyd yn cynnig cyfle delfrydol i rieni ymgysylltu'n llawn â'u plant yn ôl (Ginsburg, 2007). Dyma le mae unigolion yn dysgu sut i ymddwyn o amgylch plant a phobl eraill a sut i rannu a chwarae’n deg wrth fynd i’r ysgol. Hefyd mae’n yn dysgu am deimladau pobl eraill wrth chwarae ac yn dysgu’r modd o ddarllen mynegiant hwyneb person. 
Mae’n bwysig i’r rhieni ac athrawon yn yr ysgol arsylwi ar y plant cymaint ag sydd yn bosib gweld ym mha ffordd mae’r plentyn yn dysgu gorau. Mae Mooney (2013) yn sôn bod Montessori yn credu yn gryf mae pob plentyn yn gallu dysgu, os oedd y plentyn ddim yn dysgu yn amlwg doedd yr oedolyn ddim yn gwrandon nac yn arsylwi’n ddigon astud ar ofynion y plentyn. Hefyd yn cefnogi hyn mae Riley (2007) yn dweud bod arnom ni fel oedolion pobl eraill i'n helpu ni i ddysgu ac mae hefyd angen plant ifanc cael yr help oddi ar oedolion a phlant eraill i ddysgu.   Yn ogystal â hyn mae Riley (2007) yn mynd yn ei flaen ac yn dweud mai gallu'r plentyn i ffurfio perthynas dda nid yn unig yn gwella ei datblygiad personol ond yn ei helpu i ddatblygu'n ddeallusol.
Wrth i blentyn dysgu rhywbeth newydd maent yn datblygu axons newydd felly wrth edrych ar theori Skinner (Palmer, 2001) mae’n dweud bod plant yn gallu dysgu heb gael ei addysgu ond mae’r athro yn trefnu amodau lle maent yn dysgu yn gyflymach ac yn fwy effeithiol. Felly wrth i athro gwneud hyn mae’n rhoi'r cyfle i blant cymryd rhan mewn rhywbeth newydd sydd yn galluogi’r ymennydd datblygu ac yn cyfoethogi’r dysgu.  







Adran 4: Gweithgareddau Trosglwyddo
Mae yna weithgareddau gwahanol yn gallu cael ei ddefnyddio i hwyluso trosglwyddiadau. Un gweithgaredd yw cael sesiynau gwahanol le gall y plentyn mynd mewn i'r dosbarth efo mam a dad i gwrdd â disgyblion newydd ar athrawes newydd. Mae’n bwysig bod rhieni yn cymryd rôl o fewn y trosglwyddiadau yma oherwydd i’r plant wrth weld rhiant yn gwneud yr un peth mae’n amlwg iddyn nhw bod yr awyrgylch yma yn un ddiogel. Mae’n bwysig bod y rhieni yn mynd efo’i phlant ar ddyddiau sydd wedi cael ei phenodi ar gyfer plant newydd yn dechrau’r ysgol neu ddosbarth newydd gan fod llawer o wybodaeth bwysig yn cael ei ddarparu a hefyd mae’n rhoi’r amser i rieni gofyn cwestiynau i’r athro dosbarth. Mae hyn yn cael effaith bositif ar y rhieni ac yna mae’n cael ei dylanwadu ar y plant.
Gall athrawon rhannu gwybodaeth efo’r disgyblion er enghraifft gwybodaeth ar reolau dosbarth cyn iddynt gael ei drosglwyddo. Wrth wneud hyn allant ddechrau ymarfer y rheolau newydd yma cyn mynd sydd wedyn yn gwneud iddynt deimlo’n fwy hyderus ar ofynion yn y dosbarth. Yn ogystal â hyn wrth ddechrau yn y dosbarth newydd efallai bydd plentyn arall ddim yn sicr ar y rheolau ac yna all y plant sydd wedi cael y rheolau yn gynharach ei helpu, mae hwn yn hybu gweithio fel tîm. Yn ogystal â rhannu gwybodaeth ar reolau dosbarth mae’n bwysig ei bod yn dod yn gyfarwydd ar arferion, efallai bydd amser egwyl ar adeg wahanol a beth maent yn arfer efo neu amser cinio neu laeth a ffrwyth, felly gall newidiadau cael ei wneud cyn iddynt fynd a gall hyn galluogi’r plant i fod yn ymwybodol o’r newidiadau yma. Efallai y bydd amser chwarae gwahanol gan y plant lle mae’n rhaid iddynt rannu ardal chwarae efo dosbarthiadau yn hun, gall hyn fod yn amser lle allant fod yn frawychus ond, mae’n rhaid i'r ymarferydd rhannu’r wybodaeth yma efo’r plentyn ac oherwydd maent yn ymddiried yn yr athro mae’r sefyllfa yn mynd i fod yn llai ofnus iddynt. Mae hyn yna yn cysylltu efo beth oedd Vygotsky yn ei chredu ynddo, yn ôl (Mooney, 2013, t.101) “importance of interaction with teachers and peers in advancing children’s knowledge” hefyd mae Mooney (2013) yn sôn bod yr addysgwyr sydd wedi cael ei ddylanwadu gan Reggio Emilia yn credu bod beth mae’r plant yn dysgu oddi ar ei chyfoedion yr un mor bwysig â beth maent yn ei addysgu oddi ar yr athro dosbarth. Felly wrth rannu gwybodaeth y mae’r athro dosbarth yn ei gwybod efo’r plant mae’n galluogi nhw i ddatblygu’n unigol.  
Yn ogystal ar syniadau yma mae’r ysgol sydd tu fewn i'r gymuned yn gallu cysylltu efo’r ysgolion eraill i greu diwrnod agored i’r rhai rhieni sydd ddim yn hollol sicr o ba ysgol mae’r plant am fynychu. Wrth roi’r cyfle yma i rieni mae’n parchu barn y rhiant ar ba ysgol fydd gorau i’w plentyn nhw. Maent yn gallu arsylwi ar wahanol ysgolion i weld pa gyfleoedd gwahanol sydd gan yr ysgol i ddarparu o’r plant, pa fath o ysgol yw hi du fewn er enghraifft yr awyrgylch dosbarth ac a ydy’r ysgol yn cyrraedd gofynion y plentyn unigryw.













Adran 5: Trosglwyddo'n effeithiol o'r Cylch i’r Dderbynfa
Mae trosglwyddo o un flwyddyn i un arall yn gallu rhoi plentyn o dan straen gan ei fod yn poeni am wneud ffrindiau newydd neu, maent yn poeni bod ganddynt athro newydd a rheolau newydd i’w ddilyn, ond mae’r trosglwyddiadau yma’n bwysig ac maent yn gallu cael ei wneud yn hawdd wrth gyflwyno’r gweithgareddau trosglwyddo gwahanol yma. Mae’n bwysig bod y plant yn cael profiad da a phositif o’r awyrgylch newydd yma felly pan mae’r amser yn dod i ddechrau yn y dosbarth newydd dydy o ddim yn gam enfawr iddynt. 
Y cam gyntaf sydd yn gallu cael ei ddefnyddio wrth drosglwyddo o’r cylch i’r dderbynfa yw all yr ysgol cynnal sesiynau bore neu brynhawn lle mae’r disgyblion mewn grwpiau bach yn gallu mynd i mewn i’r dosbarth a treulio amser yna yn dod i nabod plant arall ac yn creu perthnasau newydd efo nhw a’i athrawes. Wrth gynnal sesiynau byr fel yma sydd yn llawn gweithgareddau gwahanol mae’n galluogi’r disgyblion  dod i adnabod yr awyrgylch ar bobl cyn rhoi’r amser iddynt weld eisiau awyrgylch y cylch. Gan i’r athrawes newydd wobrwyo ymddygiad da yn y sesiynau yma mae’n rhoi safbwynt positif i’r plentyn o fod yn gwmni’r plant ag athrawes. Wrth ymestyn y sesiynau yma mae’n galluogi’r plentyn gwario fwy o amser o fewn yr awyrgylch newydd yma. Hefyd gan ei fod yn cael yr amser i hyrwyddo ar sefyllfa mae’n rhoi’r cyfle i’r athrawes i ddod i’w nabod ac yna yn ei galluogi i arsylwi ar y plentyn i weld sut ac ym mha ffordd maent yn ei ddysgu sydd yn mynd i helpu cynllunio gwaith at ei lefel unigryw nhw, felly mae hyn yn cyfeirio nôl tuag at hawliau’r plant i gael addysg sydd wedi cael ei selio at lefel nhw i gael yr addysg gorau posib. 
Wrth i blentyn trosglwyddo o’r cylch i ddosbarth derbynfa’r ysgol all cynnwys gweithgareddau tu allan gwneud hyn yn llawer mwy hwylus ac ar yr un adeg addysgol i blentyn. Damcaniaeth Piaget oedd mai’r byd naturiol yn rhoi'r un nifer o gyfleoedd dysgu ac i dyfu ar draws yr holl feysydd datblygiadol fel ystafell ddosbarth (Mooney, 2013). Felly wrth edrych ar y damcaniaeth yma, wrth gynnwys gweithgareddau tu allan i’r plant cymryd rhan ynddynt mae'n galluogi’r plant gweithio efo eraill a datblygu sgiliau newydd ac i greu cyswllt positif efo’r athro dosbarth.
Mae Ginsburg yn dangos bod cael y rhyddid i weithio tu allan ddim yn cael ei weld fel gweithio ond chwarae, ac mae chwarae yn ffordd bositif i alluogi’r plant dysgu am yr amgylchfyd yn ffordd ei hun,
When play is allowed to be child driven, children practice decision-making skills, move at their own pace, discover their own areas of interest, and ultimately engage fully in the passions they wish to pursue (Ginsburg, 2007).
Wrth i blentyn cymryd rhan mewn gweithgareddau tu allan fe fydd yn amlwg i’r athro a taw yma yw’r ffordd gorau o ddysgu’r plentyn unigryw yma. Wrth fod yn yr awyr agored mae’n rhoi’r cyfle i’r disgyblion dod i adnabod y byd natur wahanol wrth brofi gwahanol bethau ei hunan, dyma gysylltiad efo datblygu axons newydd i unigolion oherwydd efallai doedd ddim y cyfle iddynt fynd allan yn y cartref, mae’r amser hyn o fewn bywyd plentyn yn bwysig iawn a dyma pryd maent yn dysgu fwyaf. Pan mae plentyn yn cael cyfleoedd rheolaidd i dreulio amser mewn mannau naturiol, maent yn dysgu am y byd maen nhw'n byw ynddi- Piaget (Mooney, 2013). Hefyd yn cefnogi hyn mae Riley (2007) sydd yn dweud mai rhaid i athrawon a chyfoedion eraill rhoi'r cyfle a darparu cyfleoedd gwahanol i blant ymarfer ac ymestyn ei sgiliau gwahanol, felly wrth roi amryw o weithgareddau iddynt, os mae’n du allan neu yn yr ystafell ddosbarth mae’n helpu datblygu’r plentyn a’i ddealltwriaeth ef o’r byd. 
Mae yn bwysigrwydd o gyfathrebu efo’r plentyn ar riant pan mae unigolyn yn newid dosbarth. Wrth gyfathrebu efo’r plentyn mae’n helpu datblygu iaith yr unigolyn wrth ddod i adnabod geirfa newydd. Gall cynnwys gweithgaredd fel canu datblygu iaith plentyn wrth roi geirfa efo’i gilydd, er enghraifft canu’r wyddor neu ganu wrth gyfri tuag at deg. Dim dim ond datblygu iaith unigolyn mae’r gweithgaredd yma ond datblygu synhwyrau gwahanol sydd ganddynt.




Adran 6: Rhestr Cyfeirnodi

